CELEX: 62011TN0575
Language: mt
Date: 2011-11-07 00:00:00
Title: Kawża T-575/11: Rikors ippreżentat fis- 7 ta’ Novembru 2011 — Inaporc vs Il-Kummissjoni

28.1.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 25/56
            
         
      Rikors ippreżentat fis-7 ta’ Novembru 2011 — Inaporc vs Il-Kummissjoni
      (Kawża T-575/11)
      (2012/C 25/108)
      Lingwa tal-kawża: il-Franċiż
      
         Partijiet
      
      
         Rikorrenti: Interprofession nationale porcine (Inaporc) (Pariġi, Franza) (rappreżentanti: H. Calvet, Y. Trifounovitch u C. Rexha, avukati)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni tad-29 ta’ Ġunju 2011, għajnuna mill-Istat NN 10/2010 — Franza — Taxxa ddestinata għall-finanzjament ta’ kumitat interprofessjonali nazzjonali dwar il-ħnieżer, C(2011) 4376 finali, li għadha ma ġietx ippubblikata fil-Ġurnal Uffiċjali tal-Unjoni Ewropea peress li hija tikklassifika bħala (i) għajnuna mill-Istat l-azzjonijiet imwettqa mill-INAPORC bejn is-sena 2004 u s-sena 2008 fil-qasam ta’ assistenza teknika, ta’ għajnuna għall-produzzjoni u għall-kummerċjalizzazzjoni ta’ prodotti ta’ kwalità, ta’ riċerka u ta’ żvilupp kif ukoll ta’ reklamar u (ii) il-kontribuzzjonijiet volontarji obbligatorji li jservu sabiex jiffinanzjaw dawn l-azzjonijiet ta’ riżorsi tal-Istat li jagħmlu parti sħiħa mill-miżuri ta’ għajnuna mill-Istat iċċitati iktar ’il fuq.
               
            
                  —
               
               
                  tikkundanna lill-Kummissjoni għall-ispejjeż.
               
            
         Motivi u argumenti prinċipali
      
      Insostenn tar-rikors, ir-rikorrenti tinvoka, prinċipalment, żewġ motivi.
      
                  (1)
               
               
                  L-ewwel motiv, ibbażat fuq ksur tal-forom sostanzjali, sa fejn il-motivazzjoni tad-deċiżjoni kkontestata hija insuffiċjenti fir-rigward tal-Artikolu 296 TFUE peress li hija ma tippermettix lir-rikorrenti li tifhem ir-raġunijiet li wasslu lill-Kummissjoni sabiex tikkunsidra li l-kriterji stabbiliti mill-ġurisprudenza tal-Qorti tal-Ġustizzja tal-Unjoni Ewropea dwar l-għajnuna mill-Istat huma sodisfatti f’dan il-każ.
               
            
                  (2)
               
               
                  It-tieni motiv, ibbażat fuq ksur tal-Artikolu 107(1) TFUE peress li, fid-deċiżjoni kkontestata, il-Kummissjoni kienet:
                  
                              —
                           
                           
                              ikklassifikat il-kontribuzzjonijiet volontarji obbligatorji miġbura mill-Inaport bħala riżorsi mill-Istat u l-azzjonijiet li din l-organizzazzjoni tieħu u tiffinanzja permezz ta’ dawn il-kontribuzzjonijiet imputabbli lill-Istat;
                           
                        
                              —
                           
                           
                              ikkonkludiet li kien jeżisti vantaġġ ekonomiku selettiv li jirriżulta mill-azzjonijiet imwettqa mill-Inaport favur impriżi attivi fil-produzzjoni, fl-ipproċessar u d-distribuzzjoni fis-settur tal-laħam tal-majjal;
                           
                        
                              —
                           
                           
                              tikkunsidra li l-azzjonijiet meħuda mill-Inaporc jistgħu jwasslu għal distorsjonijiet tal-kompetizzjoni imputabbli għall-għajnuna mill-Istat.